Ferizaji

Vaçe Zela lindi më 7 prill 1939, është artiste e popullit dhe këngëtare me famë të madhe gjatë periudhës së diktaturës komuniste. U zbulua rastësisht në moshë të re në Lushnjë. Vaçe Zela ka një zë të jashtëzakoshëm. Këngët e saj në vite mbeten popullore dhe të preferuara nga publiku. Prej kohësh Vaçe Zela e ka reduktuar në menyrë dramatike aktivitetin muzikor. Sidoqoftë Vaçe Zela mbetet "Zëri" i jashtëzakonshëm që mbushte me energji skenat shqiptare.

Vaçe Zela është një këngëtare e cila ka marë pjesë në të gjithê festivalet e muzikës në radio dhe më vonë në radio televizion që prej organizimit të parë të tyre në vitin 1962 dhe deri në vitin 1981 kur u largua nga skena si fituese e çmimit të parë me këngën Komunistët (dubluar nga Marina Grabovari).

Vaçe Zela ka një kontribut të rëndësishëm edhe në muzikën e filmit në të cilin ka interpretuar shumë këngë pjesë e muzikës së filmave.

Që sa vite e sidomos këto të fundit gjindet në shërim në Zvicër. Ajo është nderuar me Urdhrin "Nderi i Kombit" nga presidenti Alfred Moisiu.

Krijimtaria
Disa nga kengët e saja janë:
 * Çelu si mimoza,
 * Natën Vone,
 * Djaloshi dhe shiu,
 * E dua vendin tim,
 * Ëndrra ime,
 * Lemza,
 * Nënave Shqipëtare,
 * O diell i ri,
 * Sot mbusha 20 vjet,
 * Të lumtur të dua.

Lidhje të jashtme

 * Albasoul Vaçe Zela - albume dhe këngë